
Vec:  Vtáčia chrípka  - prevencia
Regionálna veterinárna a potravinová správa Banská Bystrica ako príslušný orgán štátnej správy vo veterinárnej oblasti Vás týmto žiada, aby ste informovali prostredníctvom miestneho rozhlasu, vyvesením na úradnej tabuli obce alebo iným v mieste obvyklým spôsobom občanov a chovateľov vtáctva a hydiny vo Vašej obci (meste) o preventívnych opatreniach voči vtáčej chrípke.
Po niekoľkomesačnom letnom období v Európe opäť dochádza k nárastu počtu ohnísk a pozitívnych prípadov vysokopatogénnej aviárnej influenzy ( ďalej len ,, AI“ – vtáčia chrípka) v Európe.
V SR boli počas začínajúcej zimnej sezóny 2025/2026 (za posledné 2 týždne) zachytené:
· 2 ohniská u vtákov držaných v zajatí – okr. Trnava a Galanta
· 1 ohnisko u hydiny – okr. Tvrdošín

V súvislosti s výskytom tejto nákazy je potrebné, aby občania, a predovšetkým chovatelia vtáctva, boli obozretní, pokiaľ ide o riziko zavlečenia vírusu do chovov infikovanými voľne žijúcimi vtákmi. Obranou proti výskytu nákazy v chovoch je PREVENCIA. 

Vlastníkom alebo držiteľom hydiny je preventívne odporúčané: 

1. zabrániť priamemu a nepriamemu kontaktu voľne žijúcich vtákov, zvlášť vodného vtáctva s hydinou;
2. nákup hydiny len z registrovaných fariem;
3. vyčleniť jednu osobu, ktorá sa bude starať o hydinu;
4. hydinu vo voľnom výbehu kŕmiť a napájať v uzavretom priestore, alebo pod prístreškom ktorý dostatočne bráni prilietavaniu voľne žijúcich vtákov a zamedzuje kontakt voľne žijúcich vtákov s krmivom a vodou určenou pre hydinu;
5. vonku umiestnené zásobníky s vodou požadované v záujme zabezpečenia optimálnych životných podmienok pre určité druhy hydiny dostatočne chrániť pred voľne žijúcim vodným vtáctvom;
6. hydinu nenapájať vodou zo zásobníkov povrchových vôd prístupných voľne žijúcemu vtáctvu;
7. Aktívne dezinfekčné rohože pred vstupom do chovného priestoru; 
8. Odporúčaná je aj dôkladná deratizácia; 





9. bezodkladne oznamovať príslušnému orgánu veterinárnej správy akékoľvek príznaky vtáčej chrípky u hydiny a iných vtákov chovaných v zajatí podľa kritérií:
· [bookmark: _GoBack]pokles v príjme potravy a vody, 
· pokles v produkcii vajec trvajúci dlhšie ako 2 dni,
·  úmrtnosť,
· akýkoľvek klinický prejav, ktorý svedčí pre vtáčiu chrípku.

Riziká pre ľudí prichádzajúcich do kontaktu s vtáctvom
Ľudia, ktorí chovajú vtáky, by si mali uvedomovať možné riziká, ktoré pre ich chov aviárna influenza predstavuje. V tejto súvislosti je potrebné:
· Dodržiavať pokyny príslušných regionálnych veterinárnych a potravinových správ (RVPS), najmä pokiaľ ide o potrebu kŕmenia a napájania hydiny v interiéri a držať hydinu v rizikových oblastiach v uzavretých priestoroch (aby sa zamedzilo styku domáceho vtáctva s voľne žijúcimi vtákmi).
· Informovať úrady, ak sa objavia nezvyčajne vysoké počty uhynutých voľne žijúcich vtákov, alebo ak chované vtáctvo ochorie alebo uhynie za neobvyklých okolností.
RVPS Banská Bystrica - 048/412 56 02,  MVDr. Anna Vajcíková - 0903 588 744, MVDr. Marián Stanko - 0902 129 319 
· Dodržiavať základné hygienické predpisy – najmä umývanie rúk mydlom pri kontakte s vtákmi.
· Odradiť deti od hrania sa s vtákmi a naučiť ich, aby informovali dospelých, ak uvidia choré alebo mŕtve vtáky.
· Nikdy nezabíjajte alebo nejedzte choré alebo umierajúce vtáky, pretože by to mohlo znamenať zvýšené riziko.
· Ľudia, ktorí prichádzajú do pravidelného kontaktu s hydinou (napr. poľnohospodári, veterinárni lekári) alebo s voľne žijúcimi vtákmi (napr. poľovníci, pozorovatelia vtákov),                   si musia byť vedomí rizík a prijať preventívne opatrenia.
· Riziko prenosu vírusov vtáčej chrípky z voľne žijúcich vtákov na širokú verejnosť je nízke. Väčšina prípadov infekcie ľudí vírusmi vtáčej chrípky zahŕňala veľmi blízky priamy kontakt                  s chorou hydinou. 

                                                                                          



 								       MVDr. Anna Vajcíková
     regionálna veterinárna lekárka

